Klaipėdos universiteto Botanikos sodas
Klaipėdos universiteto Botanikos sodas – botanikos sodas, priklausantis Klaipėdos universitetui. Įkurtas 1993 m. Botanikos sodas įsikūręs 3-14 m virš jūros lygio, šiaurinėje Klaipėdos miesto dalyje, Danės upės slėnio dešiniajame krante, žemiau Tauralaukio tilto. Bendras sodo teritorijos plotas yra 9,3 ha. Botanikos sodo teritorijos tekančios Danės upės vaga labai vingiuota. Botanikos sodas įsikūręs teritorijoje, kuri pasižymi išskirtinėmis klimatinėmis sąlygomis: čia būna aukštesnė oro temperatūra, didesnis kritulių kiekis, ilgesnis augalų vegetacijos periodas, palyginus su kitomis Lietuvos vietovėmis.